6 дәріс. БАҚ және жаңа медиа: типологиясы, модельдері

*Ақпаратты сақтау*

Мәліметтерді сақтау сандық контентті бастапқыда «шикі» (өңделмеген) түрінде, одан соң өңделген түрінде журналистердің немесе қызығушылық білдірген азаматтардың болашақта ақпаратты іздестіруі үшін архивтендіруіне жатады.Мәліметтерді сақтауға арналған көптеген қуатты сандық құрылғылар бар. Ақпаратты өңдеу аспаптары тәрізді, мәліметтерді сақтау құрылғылары жылдамдығы мен қуаттылығының артуымен сипатталады, әрі олардың көлемі кішіреюде. Нәтижесінде, репортерлер оқиға орнына ақпаратты сақтауға мүмкіндік беретін бір немесе бірнеше құрылғыларын ала барады. Атап айтқанда, мәліметтер гигабитін (яғни миллиард биттерді, мыңдаған килобиттен, ал олар өз кезегінде мыңдаған биттерден тұратын мыңдаған мегабитті) қамти алатын шағын плашка түріндегі USB-тасымалдаушылар қолданылады.Көптеген құрылғыларды мәселен, фотоаппараттарды, ұялы телефондарды, қалта компьютерлерінжаңа медиа журналистері кеңінен қолданады, олар ауқымды ақпаратттар көлемін сақтауға мүмкіндік беріп қана қоймай, сыртқы мәлімет жинақтаушы құрылғыларды қосуға арналған тетіктерге де ие. Мұндай мәліметтерді сақтауға арналған портативтік құрылғылардың журналистикада мәні зор, себебі олар қалтаға оңай сияды.

Иммерсивті видео көрермен үшін 360 градустық, сфералық көріністі қамтамасыз ететін бейнеформаттарға жатады. Жаңа медиа журналистикасы контексінде мұндай видео көбіне-көп компьютер экранында көрсетілетін панорамалық видеоға жатады, ол көрерменге шертпе немесе пернетақта арқылы видеоны бұруды, оның көлемін басқаруға, қандай да бір оқиғаның немесе жердің толық жартысфералық көрінісіне келтіруге мүмкіндік береді.Мұны қарапайым фотосуреттер арқылы да жүзеге асыру мүмкін болғанымен, видеоның БАҚ-қа әсері өте жоғары. Мұндай технология жаңа медиа журналистеріне сюжетін қосымша элементтермен толықтырып, оқиғаны жаңаша баяндауға мүмкіндік береді. Стандартты фотожурналистика мен тележурналистика адам назарын баяндау нысанында ұстап тұра алғанымен, сипаты жағынан олар контекстің басым бөлігін құр жіберіп алады. Иммерсивті видео контексті сюжетке оралтуға мүмкіндік тудырады. Иммерсивті камера жүйесін бағдарламалық жабдықтау арқылы директивті фотосуретті немесе видеоны жылдам түсірілген суреттерден немесе кадрлардан алуға болады.Алайда көрермен жоғарыдан қарағандағы көріністерді, видеоны бұруды, жергілікті жердің ішінде немесе айналасында масштабты басқара алады, фото немесе телерепортажда мүмкін болмаған фонды мұқият көріп-біле алады.

Мәселен, қандай да бір қарсылық білдірулер туралы хабарланғанда, бұл фондық білімдер көрерменге оның ауқымдылығы мен осы іске қатысты басқа да деректерді жақсырақ түсінуіне мүмкіндік береді. Павлик (2001) пен оның Колумбия университетіндегі бұрынғы студенттері Нью-Йорк штатындағы Бронскіде Амаду Диаллоның 1999 жылы өлтірілуі туралы хабар таратуда*APBnews.com*атты жаңа типтегі журналистік ұйымммен (қазір жұмыс жасамайды) ынтымақтастықта жұмыс жасады (*WestBronxNewsNetwork*)